 Komunalac d.o.o., Bjelovar, Ferde Livadića 14a, OIB 27962400486 kojeg zastupa Predsjednica Uprave Ivana Jurković Piščević, mag. pol. i član Uprave Josip Heged, ing. (u daljnjem tekstu Naručitelj)
i

______________________________ , OIB ________________________ kojeg zastupa _____________ (u daljnjem tekstu Prodavatelj)

zaključili su slijedeći:
UGOVOR BR. ____________________
ZA NABAVU TINTI I TONERA
UVOD
Članak 1.
Na temelju provedenog postupka jednostavne nabave evidencijskog broja BN-18-2026 za nabavu tinti i tonera sklapa se ovaj ugovor o javnoj nabavi.
Naručitelj je svojom Odlukom o odabiru od ______________ godine odabrao Ponudu br. ______________ kao najbolje ocijenjenu ponudu sukladno objavljenom kriteriju za donošenje Odluke o odabiru te uvjetima i zahtjevima Poziva za dostavu ponuda.
Sastavni dio ovog Ugovora čini prihvaćena Ponuda br. ____________ od _______________. godine za Nabavu tinti i tonera, troškovnik i Poziv za dostavu ponuda zajedno sa svim prilozima u cjelokupnom sadržaju.

PREDMET I TRAJANJE UGOVORA
Članak 2.
Predmet ovog Ugovora je utvrđivanje svih uvjeta s Prodavateljem za nabavu tinti i tonera (dalje u tekstu Roba) prema ponudi Prodavatelja te uvjetima utvrđenim ovim Ugovorom.
Pri sklapanju ugovora o nabavi ugovorne strane ne smiju mijenjati bitne uvjete ovog Ugovora.
Ovaj Ugovor sklapa se na određeno vrijeme u trajanju od 12 (dvanaest) mjeseci od dana njegova obostranog potpisa.
Prodavatelj se obvezuje tijekom cijelog trajanja ugovora isporučivati isključivo robu koja u cijelosti odgovara tehničkim specifikacijama iz Poziva za dostavu ponuda i prihvaćene ponude. Isporuka zamjenskih proizvoda, proizvoda druge kvalitete ili drugih proizvođača dopuštena je isključivo uz prethodnu pisanu suglasnost Naručitelja.
CIJENA
Članak 3.
Vrijednost ovog Ugovora iznosi :

________________________  eura
Slovima:____________________________________________
Vrijednost je izražena bez PDV-a.

Količine predmeta nabave navedene u Prilogu -Troškovnik  su okvirne.

Stvarna nabavljena količina roba temeljem ovog Ugovora može biti veća ili manja od okvirne količine. 

Ponuđene jedinične cijene ne mogu se mijenjati tijekom trajanja ovog Ugovora. Pojedine stavke i jedinične cijene predmeta nabave izričito su navedene u Ponudi i Troškovniku koji su sastavni dio ovog Ugovora.
Naručitelj nije obvezan naručiti okvirne količine navedene u troškovniku niti ostvariti ukupnu vrijednost ugovora, a Prodavatelj po toj osnovi nema pravo na bilo kakvu naknadu štete ili izgubljene dobiti.
Cijena uključuje sve troškove fco istovareno skladište Naručitelja.
MJESTO, NAČIN I ROK ISPORUKE
Članak 4.
Prodavatelj se obvezuje isporučivati Robu sukcesivno, prema stvarnim potrebama i narudžbama Naručitelja, tijekom cijelog razdoblja važenja ovog Ugovora.

Prodavatelj se obvezuje izvršiti svaku pojedinu isporuku u roku koji ne može biti dulji od 48 (četrdeset osam) sati od zaprimanja pisane narudžbe odnosno dispozicije Naručitelja. Rok isporuke računa se isključivo u radne dane, počevši od prvog sljedećeg radnog dana nakon dana zaprimanja narudžbe.

Mjesto isporuke je skladište Naručitelja na adresi: Komunalac d.o.o. Bjelovar, Ferde Livadića 14a, pri čemu se isporuka smatra izvršenom tek urednom predajom Robe ovlaštenoj osobi Naručitelja i potpisom odgovarajuće dokumentacije o preuzimanju robe.

Paritet isporuke je fco istovareno skladište Naručitelja, što znači da je Prodavatelj dužan snositi sve troškove prijevoza, manipulacije, istovara i druge troškove povezane s isporukom Robe.

Prodavatelj se obvezuje započeti s izvršenjem ovog Ugovora odmah nakon njegova stupanja na snagu te osigurati kontinuiranu i pravodobnu isporuku Robe tijekom cijelog ugovornog razdoblja.

U slučaju kašnjenja Prodavatelja s isporukom Robe u ugovorenom roku, Prodavatelj je obvezan platiti Naručitelju ugovornu kaznu u iznosu od 5‰ (pet promila) vrijednosti zakašnjele isporuke za svaki započeti radni dan kašnjenja, bez potrebe da Naručitelj posebno dokazuje nastanak štete.

Plaćanje ugovorne kazne ne utječe na pravo Naručitelja zahtijevati naknadu štete u dijelu u kojem šteta prelazi iznos ugovorne kazne, sukladno odredbama Zakona o obveznim odnosima.

Ako Prodavatelj ne izvrši isporuku niti nakon proteka dodatnog roka koji mu Naručitelj može ostaviti, ili ako kašnjenje ugrožava redovno poslovanje Naručitelja, Naručitelj ima pravo nabaviti potrebnu Robu od drugog dobavljača, a razliku u cijeni i sve povezane troškove zahtijevati od Prodavatelja.

Ako Prodavatelj kasni dulje od pet radnih dana, Naručitelj ima pravo bez dodatnog upozorenja nabaviti robu od drugog dobavljača na teret Prodavatelja te jednostrano raskinuti ugovor.

Prodavatelj jamči kontinuiranu raspoloživost svih ugovorenih artikala tijekom cijelog trajanja ugovora. U slučaju prestanka proizvodnje pojedinog artikla, Prodavatelj je dužan o tome odmah pisano obavijestiti Naručitelja te ponuditi odgovarajući proizvod jednakih ili boljih tehničkih karakteristika bez povećanja cijene, uz prethodno pisano odobrenje Naručitelja.
KONTROLA KVALITETE
Članak 5.
Kvaliteta Robe definirana je u Pozivu za dostavu ponuda, ponudom br. ____________________ kao i svim pozitivnim propisima Republike Hrvatske. 
Sastavni dio ovog Ugovora su dokazi zahtijevani u Pozivu za dostavu ponude kojima je Prodavatelj dokazao da Roba odgovara svim zahtjevima Naručitelja. 
Cjelokupna Roba koja se isporučuje mora u cijelosti odgovarati svim zahtjevima iz Poziva za dostavu ponude.
Naručitelj zadržava pravo tijekom trajanja ugovora provjeravati originalnost i kvalitetu isporučene robe te od Prodavatelja zatražiti dodatnu dokumentaciju proizvođača ili ovlaštenog distributera.

Prodavatelj jamči da su svi originalni toneri i tinte proizvedeni od strane proizvođača uređaja ili proizvođača ovlaštenog od strane proizvođača uređaja. Naručitelj ima pravo zatražiti dokaz o podrijetlu robe za svaku pojedinu isporuku.
Članak 6.
U slučaju da se ustanovi kako Roba iz Ugovora ne odgovara kvaliteti, Naručitelj ima pravo odbiti isporuku uz prethodno sastavljanje zapisnika o provedenoj kontroli kvalitete u kojem će biti navedeni nedostaci Robe te će Robu staviti na raspolaganje Prodavatelju. U tom slučaju ne postoji obveza Naručitelja da plati predmetnu Robu.
U slučaju da Roba iz Ugovora ne odgovara ugovorenoj kvaliteti Naručitelj ima sljedeća prava: pravo odustati od isporuke, pravo jednostranog raskida ugovora jednostranom pisanom izjavom, pravo cjelokupne naknade štete kao i naplatiti jamstvo sukladno članku 8. ovog Ugovora. 

Troškovi koji bi nastali na strani Naručitelja temeljem takvog postupanja Prodavatelja u cijelosti padaju na teret Prodavatelja.
Prodavatelj je dužan zamijeniti svu neispravnu ili neodgovarajuću robu u roku od 24 sata od zaprimanja reklamacije.
Članak 7.
Naručitelj ima pravo jednostrano raskinuti ovaj Ugovor pisanom izjavom, u slučaju neurednog ispunjenja, nepravovremenog ispunjenja i neispunjenja obveza, bez ostavljanja naknadnog roka za ispunjenje, a posebice ako Prodavatelj:

· dva ili više puta tijekom trajanja Ugovora neopravdano zakasni s isporukom robe,

· dva ili više puta isporuči robu koja ne odgovara ugovorenim tehničkim specifikacijama, kvaliteti ili drugim zahtjevima iz ovog Ugovora i pripadajuće dokumentacije o nabavi,

· trajno ili privremeno izgubi mogućnost urednog izvršavanja ugovornih obveza ili iz drugih razloga nije u mogućnosti uredno izvršavati predmet Ugovora,

· nad njim bude otvoren stečajni postupak, predstečajni postupak ili postupak likvidacije, odnosno nastupe druge okolnosti koje objektivno dovode u pitanje uredno izvršenje ugovornih obveza,

· ima neprekidnu blokadu poslovnog računa u trajanju duljem od 30 dana.

Raskid Ugovora ne utječe na pravo Naručitelja zahtijevati i naplatiti ugovornu kaznu, naknadu cjelokupne štete koja mu je nastala zbog povrede ugovornih obveza Prodavatelja, kao ni na ostvarivanje drugih prava koja Naručitelju pripadaju temeljem ovog Ugovora, Zakona o obveznim odnosima i drugih važećih propisa.
Ukoliko treća osoba potražuje naknadu štete od Naručitelja, a šteti je uzrok postupanje odnosno ne postupanje Prodavatelja protivno ugovorenim obvezama, Prodavatelj je dužan naknaditi Naručitelju cjelokupnu štetu koju je Naručitelj naknadio trećoj osobi.

U slučaju da treća osoba potražuje predmetnu štetu od Naručitelja, Prodavatelj je obvezan umiješati se u postupak na strani Naručitelja. U slučaju nastanka duga prema trećoj osobi Prodavatelj se obvezuje pristupiti dugu kao i preuzeti ispunjenje duga. Prodavatelj je obvezan i preuzeti dug ukoliko treća osoba na to pristane.

Prodavatelj odgovara Naručitelju za cjelokupnu štetu koju Naručitelju prouzroči Roba koja je predmet ovog Ugovora, a koju štetu Naručitelj pretrpi na svojim stvarima.

Ukoliko uporaba isporučene robe uzrokuje kvar pisača, kopirnog uređaja ili druge opreme Naručitelja, Prodavatelj se obvezuje o vlastitom trošku snositi sve troškove popravka, zamjene dijelova, servisiranja i eventualne zamjene uređaja ukoliko popravak nije moguć.
JAMSTVO ZA IZVRŠENJE UGOVORA
Članak 8.

Prodavatelj je dužan je pri potpisu ugovora odnosno u roku od 10 (deset) dana od dana potpisa ugovora Naručitelju dostaviti jamstvo za uredno ispunjenje Ugovora u vidu bjanko zadužnice (potvrđene od javnog bilježnika), tako da nominalna vrijednost pokriva 10% vrijednosti ugovora, sa važenjem do isteka roka na koji se odnosi.
Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.
Naručitelj će aktivirati (naplatiti) dostavljeno jamstvo u slučaj da Prodavatelj ne isporuči Robu prema utvrđenoj ponudi i specifikaciji, odnosno u slučaju da Prodavatelj neuredno ispuni, nepravovremeno ispuni ili uopće ne ispuni obveze iz ovog Ugovora.
Aktiviranjem jamstva ne prestaje pravo Naručitelja zahtijevati naknadu cjelokupne štete koja prelazi iznos naplaćenog jamstva.
PLAĆANJE
Članak 9.
Naručitelj će plaćanje obavljati na temelju dostavljenog e-računa prodavatelja u roku od 30 dana. Prodavatelj će ispostaviti račun za svaku isporuku predmeta nabave, te će na svakom računu navesti broj ugovora ili narudžbenice.

Rok plaćanja počinje teći od dana uredno zaprimljenog e-računa i uredno izvršene isporuke bez nedostataka.

Naručitelj nije dužan platiti robu za koju postoji opravdana reklamacija sve do otklanjanja nedostataka.
ZAVRŠNE ODREDBE
Članak 10.
Ugovorne strane su suglasne da će se na uređenje svih ostalih odnosa iz ovog Ugovora primjenjivati odredbe Zakona o obveznim odnosima.
Članak 11.
Potpisom ovog Ugovora Prodavatelj potvrđuje da je u cijelosti razumio i da je suglasan s cjelokupnim sadržajem ovog Ugovora.
  Članak 12.
Sve sporove koji nastanu po ovom Ugovoru, ugovorne strane će prvenstveno rješavati sporazumno, a ukoliko se sporazum ne postigne, za odlučivanje u sporu nadležan je sud u Bjelovaru.
Članak 13.
Ovaj ugovor sastavljen je od 4 (četiri) istovjetna primjeraka, od kojih Naručitelj zadržava 2 (dva), a Prodavatelj 2 (dva) primjerka.
U Bjelovaru, ____________. godine


                U Bjelovaru, ___________

Za Naručitelja

Za  Prodavatelja

Komunalac d.o.o. Bjelovar


______________________

________________________

Predsjednica Uprave



Ivana Jurković Piščević, mag. pol.


_______________________

Član Uprave


Josip Heged, ing. 

